Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: védelméről és a közérdekű adatok nyilvánosságáról szóló 1992. évi LXIII. törvény 23. § (2) bekezdése alapján az alábbi
Paragraph Index: 1656

védelméről és a közérdekű adatok nyilvánosságáról szóló 1992. évi LXIII. törvény 23. § (2) bekezdése alapján az alábbi ajánlást teszem: — Felkérem az iratbirtokos szervek vezetőit és az ügyben illetékes hatóságokat, eljárásaik során vegyék figyelembe, hogy a „Kriminális” című hetilap 1999. május 27-i számának, 5—19. oldalain közölt dokumentumok jogszerű minősítése nem történt meg, ezért minősített iratoknak nem tekinthetők. — Felkérem a határőrség, a rendvédelmi szervek központi szerveinek vezetőit, valamint az Adó- és Pénzügyi Ellenőrzési Hivatal bűnügyi igazgatóját, eljárásaik során vegyék tekintetbe, hogy az 1997. május 31. és 1999. szeptember 1. közötti időszakban államtitokká minősített iratok — amennyiben a minősítésre a Ttv. 6. § akkor hatályos (5) bekezdése alapján, átruházott jogkörben került sor —, a törvényes minősítés megtörténtéig nem tekinthetők minősített iratoknak. — Ismételten felkérem a belügyminisztert, hogy az államtitokról és a szolgálati titokról szóló 1995. évi LXV. törvény 25. § (1) bekezdésében foglalt kötelezettségének megfelelően, fokozottan kísérje figyelemmel az erre jogosított szerveknél a minősítési eljárás rendjét. — Felkérem továbbá a belügyminisztert, hogy kezdeményezze a Rendvédelmi Szervek Védelmi Szolgálatára és a Megelőzési Szolgálatra vonatkozó jelenlegi jogi szabályozás ellentmondásainak megszüntetését. Budapest, 1999. november 19. Dr. Majtényi László (399/A/1999) PÉNZÜGYMINISZTÉRIUM VÁM- ÉS PÉNZÜGYŐRSÉG ORSZÁGOS PARANCSNOKA 50811/1999. VPOP VI. Tárgy: Átruházott jogkörben minősített iratok Dr. Majtényi László úr adatvédelmi biztos Adatvédelmi Biztos Hivatala 1054 Budapest Tüköry u. 3. Tisztelt Adatvédelmi Biztos Úr! Tájékoztatom, hogy a „Kriminális” című hetilap által közölt dokumentumok államtitokká minősítésének jogszerűségével kapcsolatos vizsgálat eredményeit összegző ajánlást áttanulmányoztam. A felkérésnek megfelelően a Vám- és Pénzügyőrség Országos Parancsnokságán vizsgálatot rendeltem el annak megállapítására, hogy 1997. május 31. és 1999. szeptember 1. közötti időszakban történt-e átruházott jogkörben irat államtitokká minősítése. A vizsgálat során megállapítást nyert, hogy a fenti időszak alatt összesen 27 esetben került sor átruházott jogkörben minősítésre. Az ajánlásban foglaltaknak megfelelően elrendelem valamennyi érintett ügyben a jelenlegi jogi szabályozásnak megfelelő minősítés végrehajtását. A konkrét ügy tapasztalatai is rámutatnak arra a tényre, hogy a jogbiztonság érdekében mennyire fontos a jogi normák előírásainak pontos betartása a végrehajtásban. Mindezek miatt köszönettel vettem az ajánlásban foglaltakat és biztosítom, hogy a vám- és pénzügyőrségnél az

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes